**Aνοιχτό κάλεσμα**

**Για συμμετοχή σε φιλοξενία καλλιτεχνών 2019**

**Ευρωπαϊκή Πλατφόρμα για την Τέχνη των Νέων Μέσων**

**Προθεσμία αιτήσεων: 3 Δεκεμβρίου 2018.**

**EMAP/EMARE**

H Ευρωπαϊκή Πλατφόρμα για την Τέχνη των Νέων Μέσων (European Media Art Platform) προσφέρει σε καλλιτέχνες των νέων μέσων από τους χώρους των νέων μέσων, των εικαστικών, του design, του κινηματογράφου, της μουσικής και του ήχου την δυνατότητα να συμμετάσχουν σε φιλοξενίες καλλιτεχνών (residencies) διάρκειας 2 μηνών και να δημιουργήσουν νέα καλλιτεχνικά έργα που θα παρουσιαστούν σε φεστιβάλ και εκδηλώσεις των μελών της πλατφόρμας.

**Ποιος μπορεί να κάνει αίτηση;**

Το πρόγραμμα φιλοξενίας καλλιτεχνών αφορά ανερχόμενους καλλιτέχνες (και όχι φοιτητές) που έχουν ευρωπαϊκό διαβατήριο από τους χώρους **των νέων μέσων, των εικαστικών, του design, του κινηματογράφου, της μουσικής και του ήχου.**

**Σε ποιους οργανισμούς μπορώ να κάνω αίτηση;**

Werkleitz Centre for Media Art (Γερμανία), Στέγη Ιδρύματος Ωνάση (Ελλάδα), Ars Electronica Center (Αυστρία), Bandits Mages (Γαλλία), Foundation for Art & Creative Technology / FACT (Μεγάλη Βρετανία), IMPAKT (Ολλανδία), Kontejner (Κροατία), LABoral Centro de Arte y Creación Industrial (Ισπανία), M-Cult (Φινλανδία), RIXC (Λετονία), WRO Center for Media Art Foundation (Πολωνία)

**Πότε υλοποιείται το πρόγραμμα;**

Η κάθε καλλιτεχνική φιλοξενία θα υλοποιηθεί από τον Απρίλιο μέχρι τον Αύγουστο 2019 και θα έχει διάρκεια 2 μηνών.

**Τι προσφέρει το πρόγραμμα φιλοξενίας;**

* χορηγία 3.000 ευρώ
* 4.000 ευρώ για τα έξοδα παραγωγής
* Κάλυψη εξόδων διαμονής και μετακίνησης
* δυνατότητα επαγγελματικής καθοδήγησης από ειδικούς στον χώρο του πολιτισμού
* …δείτε την πλήρη λίστα στο [www.emare.eu](http://www.emare.eu) /call.emare.eu

Οι ενδιαφερόμενοι καλλιτέχνες μπορούν να υποβάλουν την αίτησή τους στην ιστοσελίδα [www.emare.eu](http://www.emare.eu) /call.emare.eu, επισυνάπτοντας το βιογραφικό τους, σχετικό οπτικοακουστικό υλικό και την πρότασή του έργου/πρότζεκτ που θα ήθελαν να αναπτύξουν κατά τη διάρκεια της καλλιτεχνικής φιλοξενίας.